4 Kahoo ba e tlosa ntlong ea Abinadabe, e neng e le leralleng—le areka ea Molimo oa ’nete; Akio o ne a tsamaea ka pel’a Areka. 5 Davida le bohle ba ntlo ea Iseraele ba ne ba keteka ka pel’a Jehova ka liletsa tsa mefuta eohle tsa lehong la junipere le ka liharepa+ le ka liletsa tse likhoele+ le ka meropa e menyenyane+ le ka lisistrame le ka licymbala.+ 6 Qetellong ba fihla seotlong sa Nakone, joale Uza+ a otlollela letsoho arekeng ea Molimo oa ’nete ’me a e tšoara,+ etsoe likhomo li ile tsa batla li e phethola. 7 Eaba bohale+ ba Jehova bo tukela Uza ’me Molimo oa ’nete a mo bolaela+ moo ka lebaka la ketso eo e hlokang tlhompho, hoo a ileng a shoela moo haufi le areka ea Molimo oa ’nete.+ 8 Davida a halefa ka lebaka la hore Jehova o ne a otlile Uza ka khalefo, ’me sebaka seo sa bitsoa Pereze-uza ho fihlela letsatsing lena.+ 9 Davida a tšaba Jehova+ letsatsing leo ’me a qala ho re: “Areka ea Jehova e tla tla joang ho ’na?”+ 10 Davida o ne a sa rate ho tlosa areka ea Jehova ho e tlisa ho eena Motseng oa Davida.+ Kahoo Davida a etsa hore e isoe ntlong ea Obed-edomo+ Mogathe.+